Christof Koch on üks tänapäeva teadvuseteaduse eestvedajaid, kuid ta pole sugugi mingi papist poiss: ta on Caltechi professor, tal on õlal Apple tätoveering ja ta armastab mägironimist. Kui ma ise teadvuseteaduses esimesi samme tegin, siis olin ma väga rõõmus selle üle, et tal on netis videodena üleval oma kursus teadvuseteadusest. Jagan seda viidet nüüd ka kõigi blogilugejatega, sest ehkki videod on vist filmitud aastal 2003, pole teadvuseteadus (kahjuks) tolleaegsest seisust palju kaugemale jõudnud.